**ПРОГРАМ**

**РАДА ГАЛЕРИЈЕ „ЧЕДОМИР КРСТИЋ“ ПИРОТ**

**ЗА 2018. ГОДИНУ**

**Назив установе**: Галерија „Чедомир Крстић“

**Седиште**: Пирот, Српских владара 77

**Оснивач**: Општина Пирот

**ПИБ** 100353533

**Телефон/факс** 010 321-565

**Шифра делатности**: 91.02 - Музеји, галерије, збирке

**Матични број**:06979904

Галерија је основана на основу Одлуке СО Пирот о оснивању Галерије у Пироту, донете на седници одржаној 26.05.1993.године. На основу одлуке Управног одбора од 22.01.1999.године Галерија је променила назив у Галерија „Чедомир Крстић“.

Број запослених у Галерији је три: 1 са високом стручном спремом, 1 са вишом школском спремом и 1 КВ радник.

У Галерији постоји потреба за упошљавањем Историчара уметности или Стручног сарадника за интернет комуникацију, издаваштво и односе са јавношћу.

Наредне 2018.године један радник, одлази у пензију (КВ радник), потребно је обезбедити ново лице које би обављало послове техничког лица а према важећем Правилнику о систематизацији радних места у Галерији „Чедомир Крстић“.

Квалификациона структура по годинама сарости:

41 - 50 год. – 1 радник, преко 60 год. – 2 радника

Квалификациона структура по годинама стажа:

20 - 25 год. – 1 радник, 30 - 35 год. - 2 радника

Финансирање основне делатности Галерије је искључиво из буџета Општине Пирот.

Галерија не остварује сопствене приходе.

Рад Галерије је регулисан Законом о културним добрима, Законом о раду, Статутом Галерије, Правилником о систематизацији радних места, као и другим законским и подзаконским прописима.

Као непрофитабилна установа, основана од стране СО Пирот, Галерија поред основне излагачке делатности , прикупља, чува, документује и презентује ликовне вредности свога окружења, брине се о чувању и унапређењу ликовног наслеђа (фонда) са легатима, шири и негује опште културне вредности и едукативне програме.

1.2. **КОНЦЕПТ**

Галерија мора кроз свој рад да ствара **свој став** према уметности, да изналази могућности за увек **нови приступ** у презентацији материјала, а организовањем изложби различите тематике и садржаја уз савремени концепт да се приближи публици на најнепосреднији начин. Потребно је превазићи предрасуду да је галерија само празан простор за излагање а не и **центар културних збивања.** Учинити све да Галерија буде **отворена за сарадњу**, напредне идеје и нове програме који имају своју будућност.

2**. ДЕЛАТНОСТ УСТАНОВЕ**

**2.1.Дефинисање делатности**

Галерија је установа која се, у складу са Законом о културним добрима, бави превасходно изложбеним активностима и презентацијом покретних историјско-уметничких културних добара, аутора и њихових дела, презентацијом повремених тематских и ауторских изложби. Ове активности обавља у више нивоа:

*Први*, базични подразумева изложбену активност презентацијом уметничких дела аутора на основу конкурса, по позиву домаћих и гостујућих аутора, а који подразумева евидентирање и аквизицију(набавку путем поклона или уговора), документаристичку обраду (по принципима предвиђеним законским прописима), конзервацију, рестаурацију и трезорирање (трајно чување) слика, скулптура, графика и других уметничких културних добара.

*Други* ниво рада су различити видови стручно-научних анализа (стручно и научно истраживање ликовних стваралаца, историјских периода, догађаја и процеса везаних за време њиховог стварања).

*Трећи* вид рада галерије представљају различити видови експозиције резултата претходна три нивоа путем изложби (сталне поставке, тематске и повремене изложбе), јавни скупови (предавања, трибине, промоције, научни скупови) али и различитих издања (монографије, каталози, проспекти...).

*Четврти* вид рада галерије представља веома широк спектар комуникација са широм и стручном јавношћу (стручна вођења, промоције, предавања, трибине и сл.).

 2.2.**Планиране активности**

- *Аквизиције* (набавка ликовних дела поклоном или откупом, донацијама и обавезама из Правилника о раду Галерије).

- *Стручна и научна истраживања* (рад на ликовном фонду галерије, стручна и картотечка обрада постојећег фонда, стручна анализа и израда документације збирке...)

- *Конзерваторске активности* на предметима који ће бити део будуће сталне поставке Завичајне збирке, ликовне збирке Галерије и стална брига око легата Галерије (Чедомир Крстић, Радомир Антић, Милена Мијалковић Николић)

- *Документаристичке активности* ( компјутерска обрада свих збирки посредством професионалног, наменског софтвера „Етернитас“ уз дигитално снимање (фотографисање и скенирање). Ова активност подразумева и евидентирање архивског материјала о протеклим изложбеним активностима,

- *Трезорирање* ликовног фонда у наменским депоима.

- *Издавачка и сродне активности* (информативни материјал који прати повремене ликовне, тематске и друге програме Галерије)

- *Јавне програмске активности*: Адаптација канцеларијског простора, **израда новог депоа након проширења галерије према Дому Војске** за ликовни фонд галерије, израда простора за трајну презентацију Легата галерије (три легата аутора који су завештали своја дела Галерији: Чадомир Крстић, Радомир Антић и Милена Мијалковић Николић), адаптација другог дела галерије за изложбе мањег значаја и адаптација простора за евентуални продајни простор... Ове активности биће активиране код Оснивача СО Пирот и Министарства културе.

3.**ПРОСТОР И ОПРЕМА**

3.1.**Простор**

Предстојеће адаптације простора у оквиру реалних могућности Дома Војске, преправке и било које интервенције биће уз сагласност Оснивача и у складу са одобрењима надлежних институција и органа.

 Реорганизација постојећег пословног простора, изложбених простора и депоа .

 За депоирање ликовних предмета неопходна је адаптација постојећих и израда нових депоа а у складу са најновијим музеолошким принципима који подразумевају адекватно светло, влажност, микро и макро услове, температуру...

3.2. **Опрема**

 За обављање стручног рада у Галерији неопходна је **допуна** расвете у изложбеним салама са *ЛЕД* и *СПОТ* светлима. И у једном и другом делу галерије потребно је додатно *СПОТ* светло које ће испотенцирати битне елементе на уметничким радовима. Неопходна је замена неоских флуо-цеви, лед светлосним цевима. Начин расвете, врста осветљења и потребна опрема биће поверена стручним лицима. Уколико се реализује проширење Галерије према Дому Војске, потребно је поставити адекватну расвету и у том простору.

 За потребе изложбене делатности неопходна је допуна изложбених помагала: стакла (15 комада димензије 60 х 80 цм и 70 х 100 цм), панои (10 комада) и парспартуи у више нијанси (30 комада).

 Галерија уредно води документацију о протеклим изложбама. За смештај каталога, позивница, плаката, архивске грађе, неопходна је куповина **ормана-витрине** за одлагање материјала. За увођење галеријске документације потребна је куповина **новог рачунара** и куповина **екстерних флеш меморија** за одлагање фотографија.

Већи број изложбених поставки захтева савремену презентацију. Млади ствараоци приликом аплицирања за своје изложбене поставке у Галерији инсистирају на постојање **монитора**-„тачскрина“како би презентовали своје радове. Галерија нема у својој опреми могућности за савремену презентацију, па је потребно набавити за почетак 2 монитора (по један у оба изложбена простора).

4.**ОРГАНИЗАЦИЈА РАДА**

Реорганизација рада Галерије вршиће се у оквиру три службе:

 - Служба за рад са збирком

 - Служба за јавне комуникације (рад са публиком) и

 - Општа служба

Стручна активност Галерије, реализоваће су у више различитих праваца, а биће груписане у две врсте послова

*Рад са ликовном збирком* (аквизиција, откупом, преузимањем, поклоном, стручна и научна истраживања, конзерваторске активности, документаристичке активности, трезорирање, издавачка и сродне активности).

*Рад са публиком* (рад са публиком у оквиру легата, рад са публиком повремених и тематских изложби, организација различитих јавних програма, широк спектар маркетиншких и промотивних активности.

Формирање *Продајног простора* (у циљу побољшања услова рада у галерији, комуникација са ликовним уметницима и пласирање уметничких дела публици

5.**СТРУЧНА ДЕЛАТНОСТ**

 Стручна **обрада** ликовног фонда подразумева евидентирање кроз Улазну књигу ликовног материјала, картотечку обраду, фотографисање и увођење предмета у регистар по најновијим принципима програма **МИСС Етернитас.**

 Стручна **заштита** ликовног фонда стручном обрадом, фотодокументацијом, конзервацијом, депоирањем, микрофилмовањем, архивирањем и другим стручним музеолошким методама. У оквиру тога потребно је извршити опрему појединих слика из фонда и **конзервацију** слика из легата „Чедомира Крстића“. Заштита подразумева компјутерску обраду ликовног фонда посредтсвом професионалног, наменског софтвера уз дигитално снимање (фотографисање и скенирање).

 Рад на стручним истраживањима подразумева **формирање ликовних биографија** уметника са територије Пирота који су обележили одређене периоде у ликовном животу града. У том смислу израда појединачних биографија биће допуна ранијим истраживањима о Ликовном животу града.

 Уметнички фонд Галерије „Чедомир Крстић“ има у власништву 180 уметничких дела добијених углавном поклоном. За попуну галеријског фонда уметничких дела неопходно је обезбедити и средства за откуп, најмање једног уметничког дела годишње.

Галерија има приручну, стручну библиотеку. За попуну библиотечког фонда потребна је набавка појединих наслова из области историје уметности а током трајања Сајма књига.

 Ажурирање и одржавање сајта галерије ([**www.galerijapirot.com**](http://www.galerijapirot.com))

**6.ОБРАЗОВНА И ИЗДАВАЧКА ДЕЛАТНОСТ**

6.1.**Образовна**

 - Организовање стручних предавања и скупова у оквиру Галерије.

 - Рад на повећању изложбене публике у Галерији

 - Креативне радионице, нарочито покретање дечјих радионица и сликарских маратона

 - Концерти, промоције књига, пројекције документарних филмова из области уметности и друге промоције и културни програми у складу са галеријским делатностима.

 - Вођење документације о протеклим догађајима у Галерији кроз фототеку, херамотеку, видео и тонским записима и осталим стручним методама.

6.2.**Издавачка**

 - Израда каталога поводом самосталних, колективних, традиционалних и гостујућих изложби

 - Писање стручних текстова за локалне и друге часописе

 - Издавање **АЛБУМА** из документације Галерије са фотографијама насталим на протеклим изложбама

 - Израда публикације **ЕПОХА У ДЕЛИМА ЛИКОВНИХ УМЕТНИКА ПИРОЋАНАЦА**

Ликовни уметници Пироћанци обележили су једну епоху у ликовном животу града. Тим поводом потребно је расветлити период од 50-тих година XX века до данас, указати на значај аутора међу којима је већина била ван Пирот, у метрополама, али и тако враћали су се граду и учинили да ликовна делатност буде саставни део живота града. Делатност аутора биће представљена монографски а величина текста по њиховом значају.

**ИЗЛОЖБЕНА ДЕЛАТНОСТ**

1. **ДРАГАНА ГРУЈИЧИЋ**

Рођена 1983.године. Дипломирала ФЛУу класи професора Слободана Роксандића а посдипломске студије у класи професора Чедомира Васића.

**2. АЛЕКСАНДАР ДЕВИЋ**

 Рођен 1954. године у Београду. Средњу уметничку школу завршио у Нишу а Факултет примењених уметности у Београду 1978.године. Магистрирао 1998. на Факултету примењених уметности у Београду, одсек графике. Члан УЛУС-а - сликарска секција од 1986.године. Радио као професор компјутерске графике и графичког обликовања у средњој Уметничкој школи „Ђорђе Крстић“ у Нишу а две године предавао на Факултету уметности у Нишу: графичке комуникације и просторна графика. Учествовао у формирању графичког одсека овог факултета.

**3. ЈЕЛЕНА МИЛОВАНОВИЋ**

 Рођена 1993. год. у Лесковцу. Пре академије завршила трогодишњу приватну школу ,,Отворени атеље'' у Параћину. Апсолвент је на Ликовној академији у Требињу - одсек сликартво у класи проф. Марка Мусовића. Излагала на многобројним групним изложбама а учесник је на ликовним колонијама у Параћину,Књажевцу, Косовској Митровици, Соколцу, Прилепцу, Прилепу (Македонији), Билећи (БиХ).

4. **ЈОВАН СПАСИЋ**

 Рођен 1993. године у Лесковцу. Средњу уметничку школу завршио у Лесковцу. Дипломирао је на сликарском одсеку Факултета уметности у Нишу 2016. године, у класи професора Братислава Башића. Мастер студије завршио код истог професора.

5. **Санитетски генерал др. Владимир Станојевић-живот и дело** (други део Галерије)

Аутори изложбе су Јелена Јовановић Симић, доктор медицине и кустос Музеја науке и технике, секретар Секције за историју медицине Српског лекарског друштва и Дејан Ћирић, магистар историје из Пирота. Изложба је документарног карактера организована поводом 40 година од смрти санитарног генерала др. Владимира Станојевића и 70 година од завршетка Првог светског рата.

6. **НИКОЛА РАДОСАВЉЕВИЋ**

 Рођен 1991. године у Ужицу, дипломирао је 2014. године на Факултету примењених уметности у Београду, одсек примењене графике, атеље графика и књига у класи редовне професорке Гордане Петровић, Мастер студије завршио на истом факултету, графички одсек, област ликовне графике. Тренутно је на докторским студијама Факултета примењених уметности у Београду, одсек примењених уметности и дизајна. Сарадник- демонстратор у настави на предмету графика, ФПУ Београд.

7. **ЉИЉАНА СУБОТИЋ** - БИЈЕНАЛЕ МОЗАИКА

Бијенале мозаика је ауторска изложба историчара уметности Љиљане Суботић, која је уредник Галерије СКЦ Нови Београд, члан УЛУПУДС-а, члан удружења уметника РАСАРТ, члан АРТИНФО портала. БИЈЕНАЛЕ МОЗАИКА. Бијенале мозаика је једна од највећих изложби мозаика на овим просторима која окупља најрепрезентативније мозаичаре са својим радовима.Уметнички пројекат „Бијенале мозаика“ има тежиште на истраживању праксе и могућности повезивања културних духовних вредности, изражених савременом уметничком продукцијом у техници мозаика, са одржавањем, оживљавањем, интерпретацијом и презентацијом мозаичког културног наслеђа чије је истраживање било потиснуто и занемарено у прошлости.

8. **ПЕТАР ВУЈОШЕВИЋ,** ауторски пројекат ВИА ДИАГОНАЛИС

Заједничка изложба мозаика аутора из Србије и Бугарске. Сви радови су галеријског формата и изведени техником мозаика. Међу учесницима су: Димитрина Гошева, Гордана Башнот, Гордана Јовановић, Гордана Станишић, Кристина Кутлова, Крум Шајанков, Мила Ботушева, Оливера Штрбац, Петар Вујошевић, Снежана Пешић...

9. **МИЛОШ КАЛИШКИ**

 Рођен 1989.год.у Вршцу. Завршио Факултет ликовних уметности у Београду одсек сликарства и мастер студије на истом факултету. Има велики број колективних и самосталних изложби. Живи и ради у Вршцу.

10. **ЛАЗАР ШОШЕВИЋ**

Рођен у Урошевцу 1992. године. Завршио Средњу уметничку школу у Нишу 2011. године . Завршио основне акадeмеске студије и мастер студије на Факултету уметности у Нишу, на департману сликарства у класи проф. Катарине Ђорђевић 2016.

11. **ШУМАТОВАЧКА КОЛЕКЦИЈА СЛИКА**

Шуматовачка је од 2010.г. почела да формира Колекцију уметничких радова која данас броји више од 130 аутора. Неки од аутора чији се радови налазе у Колекцији су: Коста Богдановић, Урош Ђурић, Вук Вучковић, Лидија Делић, Владимир Шћепановић, Владимир Комад, као и многи други.  Тежња је да се радови представе и ван Београда.

12.**ЂО ИН ФАН**

Дипломирала на Одељењу за уметност на Кинеском универзитету у Хонг Конгу 1975.године.Учествовала у издавању књижевно-уметничког часописа са скулптором др.Ван Лауом и групом других уметника. Била је стипендиста јапанске владе у истраживању образовања и уметности у Јапану а затим се усавршавала у бившој Југославији, где је имала 11 самосталних изложби. Вратила се у Хонг Конг 1991. године, и од тада активно промовише и подучава кинеско сликарство. Директор је студија *Бела кутија* у оквиру Центра за креативне уметности *Џокеј клуба*. Самостално излагала у Пироту 1987.године.

13. **СКУЛПТУРА ИЗ ОБЛАСТИ МАКАО (КИНА)**

14.**ИЗ ПРИВАТНИХ ЗБИРКИ– мр.Антоније Милошевић и пријатељи** (Часлав Цолић, Мирослав Живковић, Драгољуб Станковић Чиви, Мирослав Анђелковић, Миодраг Анђелковић, Чедомир Крстић, Биљана Вуковић, Горан Гвардиол, Божидар Витас, Раша Милојевић)

15**. ВЛАДИМИР ДОНЧЕВ**

Рођен у Пироту 1981.године. Завршио Академију ликовних уметности и мастер студије у Софији-графички смер у класи професора Диме Колибарова. Члан је Нове арт сцене. Излагао самостално и колективно.

16**. МЕЂУНАРОДНИ ТРИЈЕНАЛЕ ГРАФИКЕ**

Чланови Графичке секције УЛУС-а покренули су нову графичку манифестацију. Прво међународно тријенале графике одржано је 2011.Године, 2014. реализовано је Друго међународно тријенале графике, а 2017. Треће међународно тријенале графике у Уметничком павиљону “Цвијета Зузорић“ када су представљени радови 286 аутора из 56 земаља. Велики број уметника ових манифестација донирао је рад за Збирку Тријенала. До сада је одржано неколико изложби у земљи и иностранству :Приједор, Беч, Косовска Митровица, Ћуприја, Нови Сад, Вршац.

**Традиционалне изложбе**

17. ГОДИШЊА ИЗЛОЖБА УДРУЖЕЊА „ПИРГОС АРТ“

18. ГОДИШЊА ИЗЛОЖБА НОВЕ АРТ СЦЕНЕ и ДЛУП

19. ДЕЧЈЕ ЛИКОВНО СТВАРАЛАШТВО

**Изложбе по позиву**

20. **ИСПОВЕСТ ЈУГОСЛОВЕНСКЕ МОДЕРНЕ**, изложба цртежа и пастела из фонда Дома Војске Србије

 **Директор Галерије „Чедомир Крстић“**

 **Радмила Влатковић**